Nils Hønsvald

Nils Hønsvald   (1899–1971) var en norsk avisredaktør og Ap-politiker. Han var statsråd i perioden 1948–1950 og stortingsrepresentant i perioden 1945–1969.

Biografi
Han var Hamar Arbeiderblads første redaktør fra 1. april 1925 til 23. juli 1927. Han ble anmodet av Aps sentralstyre å bli redaktør av Østfold Arbeiderblad, noe han var fra 1927 til 1929. Han var redaktør av Sarpsborg Arbeiderblad fra 1929 til 1969.

Under andre verdenskrig i Norge var Hønsvald aktiv i motstandsarbeidet, og redaktør for den illegale avisen Giv akt. 

Han ble arrestert og satt fengslet både våren 1941 og fra desember 1944 og frem til freden i mai 1945.«Nils Hønsvald», ''fanger.no

Hønsvald var forsynings- og gjenreisningsminister i Einar Gerhardsens andre regjering fra 1948 til 1950. Han var medlem av Stortinget fra 1945 til 1969. Hønsvald var president i Lagtinget i perioden 1961–1965 og president i Odelstinget i perioden 1965–1969. Fra 1955 til 1964 var han parlamentarisk leder for Arbeiderpartiets stortingsgruppe.

 Den Hønsvaldske parlamentarisme 
«Den Hønsvaldske parlamentarisme» ble et begrep i norsk politikk etter at Stortinget i 1961 debatterte den såkalte Cuba-saken. I 1958 hadde regjeringen sagt ja til en våpen- og ammunisjonsleveranse til Cuba, til tross for den spente situasjonen i landet. En medvirkende årsak var at leveransen ville bremse den vanskelige økonomiske utviklingen ved Raufoss Ammunisjonsfabrikker. Maktskiftet på Cuba skjedde etter at våpnene var sendt fra Norge, og førte til at våpnene havnet i hendene på Fidel Castros opprørsstyrke, istedenfor til Fulgencio Batistas militære styrker som hadde bestilt våpenleveransen.

Da saken ble tatt opp i Stortinget tok justisminister Jens Haugland på vegne av regjeringen raskt selvkritikk for at det var gjort en feil, og at leveransen var i strid med retningslinjene om at våpen ikke skulle sendes til land som er innblandet i borgerkrig.

De borgerlige partiene valgte likevel å sette frem et mistillitsforslag mot regjeringen. Det var i denne debatten Nils Hønsvald som Arbeiderpartiets gruppefører sa:

De borgerlige partiene reagerte skarpt mot «Den Hønsvaldske parlamentarisme», og mente at Arbeiderpartiet med dette viste maktarroganse ved å heve seg over Stortinget.

«Du er ikke kommet hit for å lese dokumenter, du har kommet hit for å stemme», sa Hønsvald bryskt, da Odvar Nordli som varamann spurte hvor han kunne finne møtedokumentene.Hans Olav Lahlum: Reiulf Steen (s.76), forlaget Cappelen Damm, Oslo 2020, ISBN 978-82-02-68145-6

 Referanser 

 Eksterne lenker 



  Bilde av Nils Hønsvald 19.4.1948, Oslo Museum

Kategori:Norske motstandsfolk under andre verdenskrig
Kategori:Statsråder i Regjeringen Gerhardsen II
Kategori:Ap-statsråder
Kategori:Norske redaktører
Kategori:Stortingsrepresentanter fra Ap
Kategori:Stortingsrepresentanter 1945–1949
Kategori:Stortingsrepresentanter 1950–1953
Kategori:Stortingsrepresentanter 1954–1957
Kategori:Stortingsrepresentanter 1958–1961
Kategori:Stortingsrepresentanter 1961–1965
Kategori:Stortingsrepresentanter 1965–1969
Kategori:Lagtingspresidenter
Kategori:Stortingsrepresentanter for Østfold
Kategori:Medlemmer av Mot Dag
Kategori:Personer fra Horten kommune
Kategori:Odelstingspresidenter
Kategori:Stortingsrepresentanter for kjøpstedene i Østfold og Akershus